b'\n_START_ARTICLE_\nJasmina\n_START_SECTION_\nIzvor imena\n_START_PARAGRAPH_\nImeni Jasmin in Jasmina spadata med imena, ki so nastala po nazivih za ro\xc5\xbee, in sicer iz jasm\xc3\xadn, ki je\xc2\xa0\xc2\xbbve\xc4\x8dji tropski in subtropski grm z dehte\xc4\x8dimi cvetovi\xc2\xab. V sloven\xc5\xa1\xc4\x8dini ima strokovno ime skob\xc3\xb3tovec. Rastlinsko ime jasm\xc3\xadn je mednarodni izraz in prek latinskega jasminum izhaja iz perzijskega j\xc4\x81s\xc3\xabm\xc4\xabn.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Jasmina: 3.318. Med vsemi \xc5\xbeenskimi imeni pa je ime Jasmina po pogostosti uporabe uvr\xc5\xa1\xc4\x8deno na 80. mesto.\n_START_SECTION_\nOsebni praznik\n_START_PARAGRAPH_\nV koledarju je ime Jasmina zapisano pri imenu Flora, ki goduje 12. junija ali pa 24. novembra.'